recursal/SuperWikiNEXT-32B huggingface dataset:
Τα **χαμένα ίχνη** (γερμ. *Verwehte Spuren*) είναι θρίλερ του γερμανικού κινηματογράφου του 1938 σε σκηνοθεσία Φάιτ Χάρλαν, σενάριο Τέα φον Χάρμπου και με πρωταγωνίστρια την Κριστίνα Σέντερμπαουμ.

Πλοκή
-----

Παρίσι την περίοδο της Παγκόσμιας έκθεσης του 1867: Η 18χρονη Σεραφίν Λόρενς φτάνει με τη μητέρα της Μαντλίν στην πόλη. Η Μαντλίν είχε γεννηθεί στο Παρίσι, παντρεύτηκε εκεί το σύζυγό της και πήγε στον Καναδά, όπου γεννήθηκε η Σεραφίν. Έρχεται ξανά στην πόλη μετά από 20 χρόνια. Οι δρόμοι είναι γεμάτοι κόσμο, ενώ σχεδόν δύο εκατομμύρια άνθρωποι έχουν έρθει στην πόλη με την ευκαιρία της έκθεσης. Η Μαντλίν αισθάνεται αδιάθετη και ο γιατρός Δρ Μορό βοηθά τις δύο γυναίκες να πάνε στο ξενοδοχείο τους. Εκεί αποδεικνύεται ότι η κράτηση της Μαντλίν δεν έφτασε ποτέ. ΤΟ ξενοδοχείο είναι πλήρες, αλλά η Μαντλίν τελικά βρίσκει ένα μονό δωμάτιο κοντά στη στέγη. Η Σεραφίν συνοδεύεται από τον Δρ Μορό σε ένα μικρότερο ξενοδοχείο. Οι δύο τους γυρίζουν στην πόλη την νύχτα και πηγαίνουν για χορό. Το επόμενο πρωί o Μορό καλείται για ακρόαση από τον αρχηγό της αστυνομίας του Παρισιού και από τον Κόμη Ντυβάλ, Πρόεδρο της Επιτροπής της Παγκόσμιας Έκθεσης. Η Μαντλίν είναι νεκρή, οι συνθήκες θανάτου της πρέπει να αποσιωπηθούν ώστε να αποτραπεί μαζική υστερία των επισκεπτών, που θα προκαλούσε ίσως περισσότερους θανάτους. Όλοι οι παρόντες δεσμεύονται να μη μιλήσουν για αυτό.

Η Σεραφίν επιστρέφει το επόμενο πρωί στο ξενοδοχείο που έμενε η μητέρα της. Εκεί ουδείς φαίνεται να θυμάται την ίδια ή τη μητέρα της, το δωμάτιο της μητέρας της φαίνεται να είναι υπό ανακαίνιση εδώ και καιρό και όλες οι βαλίτσες της Μαντλίν έχουν εξαφανιστεί. Μόνο ο ιδιοκτήτης του ξενοδοχείου Ντομπιέρ κάνει ένα μικρό λάθος, καθώς φαίνεται να γνωρίζει το όνομα του ξενοδοχείου της Σεραφίν, παρότι εκείνη δεν το ανέφερε.

Η Σεραφίν πηγαίνει στον Δρ Μορό, αλλά ακόμα και αυτός ισχυρίζεται ότι δεν είδε τη μητέρα της. Παρόλο που η Σεραφίν απευθύνεται σε ανθρώπους με επίσημες θέσεις, όπως στην αστυνομία και το προξενείο, κανείς δεν μπορεί να τη βοηθήσει. Ακόμη η λίστα επιβατών του πλοίου με το οποίο η Σεραφίν ήρθε με τη Μαντλίν από τον Καναδά στη Γαλλία, δεν περιέχει το όνομά της Μαντλίν. Η Σεραφίν Απελπίζεται και πιστεύει ότι αρχίζει να τρελαίνεται. Επειδή ο Δρ Μορό, που τον θεωρούσε φίλο της, της αρνείται κάθε βοήθεια, εκείνη θέλει να τον ξεφορτωθεί και μιλά με έναν ξένο άντρα, ο οποίος την προστατεύει από τον Δρ Μορό και την παίρνει μαζί του.

Επίδραση
--------

Το ίδιο έτος κυκλοφόρησε και Η Κυρία Εξαφανίζεται (*The Lady Vanishes*} του Χίτσκοκ με παρόμοιο θέμα.

Εξωτερικοί σύνδεσμοι
--------------------

* Χαμένα ίχνη στην IMDb (Αγγλικά)Edit on Wikidata

* Χαμένα ίχνη στο AllMovie (Αγγλικά)Edit on Wikidata

* Χαμένα ίχνη στο Βρετανικό Ινστιτούτο Κινηματογράφου (Αγγλικά)Edit on Wikidata
* Παρουσίαση του έργου στο Filmportal.de

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Γερμανία
 |

 |
Η **Esta é a Nossa Pátria Bem Amada** ("*Αυτή Είναι η Αγαπημένη Μας Χώρα*") είναι ο εθνικός ύμνος της Γουινέα-Μπισσάου. Γράφηκε και συνετέθη από τον Αμίλκαρ Καμπράλ (Amílcar Cabral) και υιοθετήθηκε ως εθνικός ύμνος με την ανεξαρτησία το 1974. Ήταν επίσης ο εθνικός ύμνος του Πράσινου Ακρωτηρίου μέχρι το 1996, όταν ένας νέος ύμνος (ο Cântico da Liberdade) επελέχθη από τη χώρα αυτή.

Πορτογαλικοί στίχοι
-------------------

Sol, suor e ο verde e mar,
Séculos de dor e esperança:
Esta é a terra dos nossos avós!
Fruto das nossas mãos,
Da flor do nosso sangue:
Esta é a nossa pátria amada.
ΧΟΡΩΔΙΑ:
Viva a pátria gloriosa!
Floriu nos céus a bandeira da luta.
Avante, contra ο jugo estrangeiro!
Nós vamos construir
Na pátria immortal
A paz e ο progresso!
Nós vamos construir
Na pátria imortal
A paz e ο progresso! paz e ο progresso!
Ramos do mesmo tronco,
Olhos na mesma luz:
Esta é a força da nossa união!
Cantem ο mar e a terra
A madrugada e ο sol
Que a nossa luta fecundou.
ΧΟΡΩΔΙΑ

Ελληνική μετάφραση
------------------

Ήλιος, ιδρώτας, πρασινάδα και θάλασσα,
Αιώνες πόνου και ελπίδας·
Αυτή είναι η γη των προγόνων μας.
Καρπός των χεριών μας,
Του λουλουδιού του αίματός μας:
Αυτή είναι η αγαπημένη μας χώρα.
ΧΟΡΩΔΙΑ:
(Είθε) Να ζήσει πολύ η δοξασμένη χώρα μας!
Το λάβαρο των αγώνων μας
Έχει κυματίσει στους ουρανούς.
Εμπρός, ενάντια στον ξένο ζυγό!
Θα χτίσουμε
Ειρήνη και πρόοδο
Στην αθάνατη χώρα μας!
Ειρήνη και πρόοδο
Στην αθάνατη χώρα μας!
Κλαδιά του ίδιου κορμού,
Μάτια στο ίδιο φως·
Αυτή είναι η δύναμη της ενότητάς μας!
Η θάλασσα και η γη,
Η αυγή και ο ήλιος τραγουδούν
Πως ο αγώνας μας απέδωσε καρπό!
ΧΟΡΩΔΙΑ

Εξωτερικοί σύνδεσμοι
--------------------

* MIDI File

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Η **Καλλικράτεια** (σήμερα *Mimarsinan*) ήταν ελληνική κωμόπολη κτισμένη επί του αριστερού κέρατος του κόλπου των Αθύρων της Προποντίδας, και απείχε περίπου 32 χιλιόμετρα από την Κωνσταντινούπολη. Εκκλησιαστικά υπαγόταν στην Μητρόπολη Μετρών και Αθύρων και διοικητικά στην νομαρχία Κωνσταντινουπόλεως. 

Με την Ανταλλαγή πληθυσμών το 1923 (Συνθήκη της Λωζάνης) οι κάτοικοι της Καλλικράτειας ακολούθησαν την μοίρα του Ελληνισμού της Ανατολικής Θράκης και έγιναν πρόσφυγες στην μητροπολιτική Ελλάδα δημιουργώντας νέο οικισμό, τη Νέα Καλλικράτεια, στη Χαλκιδική.

Κατά την παράδοση ιδρύθηκε από τον Λακεδαιμόνιο στρατηγό Καλλικρατίδη τον 3ο αιώνα π.Χ. Κατά τους βυζαντινούς χρόνους λέγεται ότι οι αυτοκράτορες προτιμούσαν την Καλλικράτεια ως τόπο κυνηγιού. 

Κατά τα μέσα του 10ου αιώνα, εκεί πέθανε η πολιούχος της κωμοπόλεως Οσία Παρασκευή η Επιβατινή (η Νέα).

Βιβλιογραφία
------------

* Δράκος, Ευστράτιος. *Τα Θρακικά : ήτοι διάλεξις περί των εκκλησιαστικών επαρχιών Σηλυβρίας, Γάνου και Χώρας, Μετρών και Αθύρων, Μυριοφύτου και Περιστάσεως, Καλλιπόλεως και Μαδύτου*. Αθήνησι, 1892.
* Μήλλας, Ακύλας. *Προποντίδα: μια θάλασσα της Ρωμιοσύνης*. Αθήνα, 1992.
* *Καλλικράτεια: από την Προποντίδα στη Χαλκιδική*. Λαογραφικό Λεύκωμα, Δήμος Νέας Καλλικράτειας, 2000.
Η **Άννα Πρέλεβιτς** (σερβικά: Ана Прелевић, γενν. 28 Απριλίου 1990) είναι Ελληνίδα μοντέλο, παρουσιάστρια και επιχειρηματίας, βραβευμένη ως Σταρ Ελλάς 2010.

Βιογραφία
---------

Γεννήθηκε στις 28 Απριλίου 1990 στο Βελιγράδι από τους Μπάνε Πρέλεβιτς και Νεβένα Πρέλεβιτς-Μαριάνοβιτς. Τα πρώτα χρόνια της ζωής της έζησε στη Θεσσαλονίκη, λόγω της δουλειάς του πατέρα της, ενώ για μια σεζόν (1996-1997) εγκαταστάθηκαν οικογενειακώς στη Μπολόνια. Επιστρέφοντας στην Ελλάδα, εγκαταστάθηκαν στην Αθήνα. Το 2005, εκείνη με τη μικρότερη αδελφή της, Τέα και τη μητέρα τους, μετακόμισαν ξανά στη Θεσσαλονίκη, όπου ήδη ζούσε και εργαζόταν ο πατέρας τους. Το 2008, αφού τελείωσε το σχολείο, εγκαταστάθηκε μόνη της στο Λονδίνο για να σπουδάσει Μέσα Επικοινωνίας στο Πανεπιστήμιο Γκόλντσμιθς.

Το 2010, εξελέγη Σταρ Ελλάς στα εθνικά καλλιστεία του ΑΝΤ1 ενώ έπειτα εκπροσώπησε την Ελλάδα στον παγκόσμιο διαγωνισμό Miss Universe στο Λας Βέγκας. Το 2011, συμμετείχε στην πρωινή ψυχαγωγική εκπομπή «10 με 1 Μαζί» μαζί με τους Γιώργο Καραμέρο και Σπύρο Χαριτάτο ενώ την ίδια χρονιά ξεκίνησε και η συνεργασία της με το μουσικό κανάλι MAD, παρουσιάζοντας για δύο σεζόν την εκπομπή «MAD News».

Τη σεζόν 2012-2013, ανέλαβε την παρουσίαση της ψυχαγωγικής εκπομπής «Έξυπνη Ζωή» στην ΕΡΤ3. Η εκπομπή ξεκίνησε να προβάλλεται την 1η Απριλίου 2012 και ολοκληρώθηκε με δύο κύκλους, στις 27 Απριλίου 2013. Ακολούθησε η συμμετοχή της ως ρεπόρτερ στο «EuroSong 2013».

Τη σεζόν 2014-2015, ανέλαβε τη στήλη ομορφιάς στο ψυχαγωγικό μαγκαζίνο «Join Us» στο ΣΚΑΪ. Το 2018, παρουσίασε ξανά την εκπομπή «Έξυπνη Ζωή», αυτή τη φορά στο Epsilontv. Από το 2018 έως το 2020, συμμετείχε ως ρεπόρτερ στην εκπομπή του OPEN, «Έλα Χαμογέλα», με παρουσιάστρια την Σίσσυ Χρηστίδου.

Τον Ιούλιο του 2020, δημιούργησε μαζί με την αδελφή της, Τέα, την εταιρεία «The Prelevic».

Τη σεζόν 2021-22, συμπαρουσίασε με τον Χρήστο Φερεντίνο το τηλεπαιχνίδι «Η Τέλεια Απόδραση» στον ALPHA.

Προσωπική ζωή
-------------

Από τον Ιανουάριο του 2021, βρίσκεται σε σχέση με τον Νικήτα Νομικό, αδελφό της Δούκισσας Νομικού. 

Στις 27 Μαΐου 2023 παντρεύτηκαν στον Διόνυσο Αττικής.

Φιλμογραφία
-----------

| Έτος | Τίτλος | Κανάλι | Ρόλος | Σημειώσεις |
| --- | --- | --- | --- | --- |
| 2010 | Διαγωνισμός Ομορφιάς ΑΝΤ1 | ΑΝΤ1 | Η Ίδια | Διαγωνιζόμενη - Σταρ Ελλάς |
| 2011 | 10 με 1 Μαζί | ΑΝΤ1 | Συμπαρουσιάστρια |
| 2011-2013 | MAD News | MAD | Παρουσιάστρια |
| 2012-2013 | Έξυπνη Ζωή | ΕΡΤ3 | Παρουσιάστρια |
| 2013 | EuroSong 2013 | ΕΡΤ | Ρεπόρτερ |
| 2014-2015 | Join Us | ΣΚΑΪ | Συμπαρουσιάστρια |
| 2018 | Έξυπνη Ζωή | Epsilon | Παρουσιάστρια |
| 2018-2020 | Έλα Χαμογέλα | OPEN | Ρεπόρτερ |
| 2021-2022 | Η Τέλεια Απόδραση | ALPHA | Συμπαρουσιάστρια |

Παραπομπές
----------
Ο **Γεράσιμος ο Θηραίος** 'η **Σαντοριναίος**(Κοντοχώρι Θήρας, ; - Θήρα, 20 Μαΐου 1772) υπήρξε Έλληνας ιεράρχης, Επίσκοπος Βιωτίας και μητροπολίτης Παλαιών Πατρών.

Βιογραφικά στοιχεία
-------------------

Γεννήθηκε στο Κοντοχώρι της Θήρας στα τέλη του 17ου αιώνα. Αργότερα, όταν έγινε ιερέας, έχτισε στο χωριό του τον ναό της Θεοτόκου, ο οποίος το 1759 ο Πατριάρχης Σεραφείμ τον τίμησε με σταυροπηγιακή χάρη. 

Τον Απρίλιο του 1727 ο Γεράσιμος έγινε Επίσκοπος Βιωτίας και μετέβει στην Θήβα όπου βρήκε κατεστραμμένους τους ναούς από τους συνεχείς πολέμους. Ανακαίνισε τον Μητροπολιτικό ναό, αλλά αδυνατούσε να τον εξοπλίσει και ζήτησε βοήθεια από τους πλούσιους έμπορους της Θήβας.

Έγινε μητροπολίτης Παλαιών Πατρών στις 22 Ιουλίου 1733, έγινε αμέσως συνοδικός και συμμετείχε σε πολλές συνόδους. Από το 1750 μέχρι το 1757, είχε χάσει το μητροπολιτικό θρόνο και μόνασε στη μονή του Τίμιου Προδρόμου σε νησί που αγνοούμε το όνομά του και βρισκόταν κοντά στην Σωζόπολη στον Εύξεινο Πόντο.

Τέλη 1733 ή αρχές 1734 μετατίθετε στην Μητρόπολη Παλαιών Πατρών και ως τα 1755 υπογράφει ως συνοδικός.

Τον Αύγουστο του 1757, επανέρχεται στο θρόνο της μητρόπολης της Παλαιάς Πάτρας μέχρι το 1759. Τα τελευταία χρόνια της ζωής του τα πέρασε στη Θήρα, όπου και πέθανε στις 20 Μαΐου 1772.

|  |  |  |
| --- | --- | --- |
| ΠροκάτοχοςΠαΐσιος Β΄ | **Μητροπολίτης Παλαιών Πατρών 1733 – 1750** | ΔιάδοχοςΠαρθένιος Δ΄ |

|  |  |  |
| --- | --- | --- |
| ΠροκάτοχοςΠαρθένιος Δ΄ | **Μητροπολίτης Παλαιών Πατρών 1756 – 1759** | ΔιάδοχοςΠαρθένιος Δ΄ |

Παραπομπες
----------

1. 1 2 3 4  Ακαδημία Αθηνών, ψηφιακό αποθετήριο
2. ↑  Λιάτα, σελ. 162
3. ↑  Λιάτα, σελ. 168
4. 1 2  Λιάτα, σελ. 157
5. 1 2  Λιάτα, σελ. 164
6. ↑  Θωμόπουλος, σελ, 353

Πηγές
-----

* Ευτυχία Λιάτα, *Ο Γεράσιμος Θηβών (1722-1734), και έπειτα Παλαιών Πατρών (1734-1759) και η ανακίνηση του Μητροπολιτικού ναού της Θήβας*, Ανατυπον από τα Θυσαυρίσματα , τόμος 12, Βενατία 1975
* Στέφανος Θωμόπουλος *Ιστορία της πόλεως των Πατρών*, Τόμος Α΄, έκδοση τέταρτη, Αχαικές εκδόσεις 1998, ISBN 960-7960-
Ο **Γιλβέρτος Α΄**, γαλλ.: *Gilbert I de Gévaudan*, ή *Gilbert I de Millau*, γεννημένος γύρω στο 1055, που δολοφονήθηκε το 1111 από τον Οίκο του Μιγιώ, ήταν υποκόμης του Mιγιώ και του Λοντέβ (Lodève), μετά κόμης του Γκεβωντάν και, με τον γάμο του έγινε κόμης της Προβηγκίας. Ήταν γιος του Βερεγκάριου υποκόμη του Μιγιώ και του Ροντέ, και της Αντέλ ντε Καρλά, υποκόμισσας του Καρλά και του Λοντέβ.

Βιογραφία
---------

Μοιράστηκε τους τίτλους των γονιών του με τον αδελφό του Ριχάρδο: έλαβε τον Mιγιώ και το Λοντέβ, ενώ ο αδελφός του είχε το Ροντέ και το Καρλά. Διαθέτοντας διάφορα εδάφη στο Γκεβωντάν, βρήκε την ευκαιρία να αναβιβαστεί στον τίτλο του *κόμη του Γκεβωντάν*, ο οποίος είχε πέσει σε αχρηστία για λιγότερο από έναν αιώνα.

Το 1073 νυμφεύτηκε τη Γκερμπέργκα των Μπιβινιδών (1060 - 1115) κόμισσα της Προβηγκίας, κόρη του Γοδεφρείδου Α΄ κόμη της Προβηγκίας. Είχαν τουλάχιστον τρεις κόρες:

* Ντους (1090 -1130), παντρεύτηκε το 1112 με τον Ραϋμόνδο-Βερεγκάριο Γ΄ (1082 - 1131), κόμη της Βαρκελώνης.
* Στεφανία/Étiennette (απεβ. μετά το 1160), παντρεύτηκε τον Ραϋμόνδο (απεβ. 1150), κύριο του Λε Μπω. Ο γιος τους θα διεκδικήσει την κομητεία της Προβηγκίας, ξεκινώντας έτσι τους πολέμους Μπωσένκ (Baussenque).
* Σίβυλλα, παντρεύτηκε τον Γκυ Γ΄ του Σεβεράκ.

Το 1096, με αφορμή την επανίδρυση της εκκλησίας του Τουλόν, ο Γιλβέρτος σχεδίασε τη δημιουργία ενός μοναστηριού στα νησιά Στοιχάδες (Stoechades), τα τρία αυτά νησιά που βρίσκονται νότια του Υέρ (Hyères). Πολεμώντας, όπως και οι προκάτοχοί του, την παλαιά Προβηγκιανή αριστοκρατία, δολοφονήθηκε από μέλη της οικογένειας Μπρυσάν-Παλιόλ (Brussans-Palliol). Μετά το τέλος του, τον διαδέχθηκαν η κόρη του Ντους (Douce) και ο γαμπρός του Ραϋμόνδος-Βερεγκάριος Γ΄ στην κομητεία της Προβηγκίας.

Σημειώσεις και παραπομπές
-------------------------

1. 1 2 3  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 9  Οκτωβρίου 2018.
2. ↑  p383.htm#i3825. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.
4. 1 2 3 4 5  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 9  Οκτωβρίου 2018.

### Σχετικά Άρθρα

* Ιστορία της Αρλ στους μεσαιωνικούς χρόνους
Ο **Ταντέους Τάνσκι** (πολωνικά: Tadeusz Tański) (11 Μαρτίου 1892 – 23 Μαρτίου 1941) ήταν Πολωνός μηχανικός αυτοκινήτων και ο σχεδιαστής, μεταξύ άλλων, του πρώτου πολωνικού αυτοκινήτου σειριακής κατασκευής, του CWS T-1.

Ο Τάνσκι γεννήθηκε στη Μόσχα. Οι γονείς του ήταν ο Τσέσουαφ Τάνσκι, έναν από τους πρωτοπόρους της πολωνικής αεροπορίας και η Μάρια. Λίγο αργότερα μετακόμισαν στη Βιγκόντα, κοντά στον Γιάνουφ Ποντλάσκι. Πριν από το ξέσπασμα του Α΄ Παγκοσμίου Πολέμου, ο Τάνσκι μετακόμισε στο Παρίσι, όπου σπούδασε μηχανικός και ειδικεύτηκε στις μηχανές αεροπλάνων στην *Ecole d'Electricite Industriel de Paris* («Σχολή Βιομηχανικής Ηλεκτρολογίας του Παρισιού»). Κατά τη διάρκεια του πολέμου σχεδίασε και κατασκεύασε πλήθος κινητήρων για διάφορα στρατιωτικά αεροπλάνα, καθώς και μελέτησε εκτενώς σε τεθωρακισμένα οχήματα στην εταιρεία L. Bordon. Αργότερα εργάστηκε επίσης ως μηχανικός στην εταιρεία Armstrong Whitworth. Το 1916 σχεδίασε έναν 12κύλινδρο κινητήρα αεροσκάφους 520 ίππων.

 Το Ford FT-B.
Το 1919 επέστρεψε στην Πολωνία και άρχισε να εργάζεται στο Υπουργείο Στρατιωτικών Υποθέσεων, στο τμήμα Αυτοκινήτων. Κατά τη διάρκεια του Πολωνο-Σοβιετικού Πολέμου, το 1920 κατασκεύασε το πρώτο πολωνικό τεθωρακισμένο αυτοκίνητο, το Ford FT-B, βασισμένο στο σασί του διάσημου Ford T. Συνολικά κατασκευάστηκαν 16 μηχανήματα αυτού του τύπου, όλα χρησιμοποιήθηκαν στην πρώτη γραμμή.

Μετά τον πόλεμο παρέμεινε ένας από τους μηχανικούς που εργάζονταν για την πολωνική βιομηχανία όπλων, κυρίως την εταιρεία Centralne Warsztaty Samochodowe. Ήταν εκεί το 1922, όπου ο Τάνσκι σχεδίασε και αργότερα επέβλεψε την παραγωγή του CWS T-1, του πρώτου πολωνικού αυτοκινήτου σειριακής κατασκευής. Μέχρι τα τέλη της δεκαετίας του 1930 παρέμεινε ένας από τους πιο αξιόλογους Πολωνούς κατασκευαστές και ο σχεδιαστής πολλών αυτοκινήτων, φορτηγών και αρμάτων πυροβολικού.

Μετά τη γερμανική εισβολή στην Πολωνία το 1939 και το ξέσπασμα του Β΄ Παγκοσμίου Πολέμου, ο Τάνσκι παρέμεινε στην γερμανοκρατούμενη Πολωνία. Στις 3 Ιουλίου 1940, στο απόγειο της Δράσης ΑΒ, συνελήφθη από τους Γερμανούς και στάλθηκε στο στρατόπεδο συγκέντρωσης του Άουσβιτς, όπου δολοφονήθηκε στις 23 Μαρτίου 1941.

Παραπομπές
----------

1. 1 2 3 4  «Wynalazcy – Tadeusz Tański – Motocyklista». *motocyklista.eu*.
2. 1 2  Światu, Polska (2 Οκτωβρίου 2018). «TAŃSKI TADEUSZ (1892–1941) » Polska Światu - wynalazczość».
3. 1 2 3  «The Father of Polish Aviation & His Car Designer Son». *Culture.pl*.
4. ↑  «Motoryzacja w Polsce w latach 1918-39 - samochody inżyniera Tańskiego». *Auto Świat*. 24 Ιουλίου 2018.
5. 1 2 3  «Niemcy niszczyli polskie elity naukowe, z ich rąk zginął m.in. konstruktor Tadeusz Tański». *dzieje.pl*.

Βιβλιογραφία
------------

* Lucyna Smolińska, Mieczysław Sroka "Wielcy znani i nieznani" Wydawnictwa Radia i Telewizji, Βαρσοβία 1988.

Εξωτερικοί σύνδεσμοι
--------------------

* Ο Ταντέους Τάνσκι και οι δημιουργίες του
* Tadeusz Tański in Paris - Warsaw race in 1924 στο YouTube
Το ***Ted*** είναι Αμερικανική κωμική τηλεοπτική σειρά που δημιουργήθηκε από τον Σεθ ΜακΦάρλαν για το Peacock. Είναι το τρίτο μέρος του franchise *Ted*, λειτουργώντας ως πρίκουελ των δύο ταινιών, με τον ΜακΦάρλαν να επαναλαμβάνει τον ρόλο του ως η φωνή του Τεντ. Πρωταγωνιστούν οι ΜακΦάρλαν, Μαξ Μπέρκχολντερ, Αλάνα Ούμπακ, Σκοτ Γκράιμς και Τζόρτζια Γουίγκαμ.

Η σειρά ανακοινώθηκε τον Ιούνιο του 2021, μαζί με την επιστροφή του ΜακΦάρλαν. Ο ΜακΦάρλαν θα ήταν ο μόνος που θα επέστρεφε από τις ταινίες, ενώ οι πρωταγωνιστές Μαρκ Γουόλμπεργκ, Μίλα Κούνις και Αμάντα Σάιφρεντ δεν θα επέστρεφαν. Οι νέοι ηθοποιοί επιβεβαιώθηκαν το 2022 και τα γυρίσματα έλαβαν μέρος από τον Αύγουστο μέχρι τον Νοέμβριο του 2022.

Ο πρώτος κύκλος της σειράς έκανε πρεμιέρα στις 11 Ιανουαρίου του 2024, αποτελούμενος από εφτά επεισόδια. Αν και έλαβε μικτά προς θετικά σχόλια από τους κριτικούς, έλαβε κυρίως θετικά από το κοινό. Έγινε η πρωτότυπη σειρά του Peacock με τις περισσότερες προβολές.

Σύνοψη
------

Η σειρά τοποθετείται στο 1993, ανάμεσα στην αρχική σκηνή και την βασική πλοκή της ταινίας *Ted* (2012). Απεικονίζει τα πρώτα χρόνια του δεκαεξάχρονου Τζον Μπένετ, ο οποίος ζει με την οικογένειά του και το ζωντανό αρκουδάκι του, τον Τεντ, στο Φράμινγκχαμ της Μασαχουσέτης. Πέρα από τον Τζον και τον Τεντ, στο σπίτι ζουν οι γονείς του Τζον, Μάτι και Σούζαν, και η ξαδέλφη του, η Μπλερ. Ο Τεντ αναγκάζεται να πάει σχολείο, κάνοντας άθελά του την ζωή του Τζον δύσκολη.

Ηθοποιοί και χαρακτήρες
-----------------------

* Σεθ ΜακΦάρλαν ως Τεντ
* Μαξ Μπέρκχολντερ ως Τζον Μπένετ
* Αλάνα Ούμπακ ως Σούζαν Μπένετ
* Σκοτ Γκράιμς ως Μάτι Μπένετ
* Τζόρτζια Γουίγκαμ ως Μπλερ Μπένετ

Παραπομπές
----------

1. ↑  Rice, Lynette (16 Νοεμβρίου 2023). «'Ted': Peacock Reveals Premiere Date, Trailer For Event Series From Seth MacFarlane». *Deadline* (στα Αγγλικά). Ανακτήθηκε στις 25 Ιανουαρίου 2024.
2. ↑  O'Rourke, Ryan (16 Ιανουαρίου 2024). «'Ted' Prequel Series Sets Viewership Record With Peacock Debut». *Collider* (στα Αγγλικά). Ανακτήθηκε στις 25 Ιανουαρίου 2024.
3. ↑  Gajewski, Ryan (1 Ιουνίου 2022). «Seth MacFarlane on Moving 'Orville' From Fox to "Classier" Hulu, Comedy's Controversies and His 'Ted' Hopes». *The Hollywood Reporter* (στα Αγγλικά). Ανακτήθηκε στις 25 Ιανουαρίου 2024.

Εξωτερικοί σύνδεσμοι
--------------------

* *Ted*   στην IMDb
Ο **Ιωάννης Καστρίτης** (γενν. 4 Απριλίου 1982) είναι Έλληνας πρώην καλαθοσφαιριστής και νυν επαγγελματίας προπονητής καλαθοσφαίρισης. Είναι ο τωρινός προπονητής του Άρη Θεσσαλονίκης.

Προπονητική σταδιοδρομία
------------------------

### Σε συλλόγους

Ο Καστρίτης έπαιξε καλαθοσφαίριση στον Γ.Σ. Αρκαδίας, τον Αρκαδικό και την Παναχαϊκή, πριν ξεκινήσει την προπονητική σταδιοδρομία του ως βοηθός προπονητή στην Απολλωνιάδα. Ήταν ο βοηθός προπονητή του Γιάννη Χριστόπουλου στην Ολυμπιάδα Πάτρας, τις σεζόν 2006-07 και 2007-08. 

Από το 2009 έως το 2012, ήταν βοηθός προπονητή του Γιάννη Σμυρνιώτη στον Αρκαδικό. Το 2012, έγινε ο πρώτος προπονητής τους συλλόγου. Με τον Αρκαδικό, κέρδισε μία άνοδο στην Α1 Εθνική, μετά την κατάληψη της δεύτερης θέσης στην Α2 Εθνική τη σεζόν 2014-15. Την ίδια χρονιά, ψηφίστηκε ως ο Προπονητής της Χρονιάς στην A2 Εθνική και έγινε ο νεότερος προπονητής που οδήγησε μία ομάδα στην άνοδο στην Α1 Εθνική. 

Στις 24 Αυγούστου 2016, προσλήφθηκε από τα Τρίκαλα ως προπονητής της ομάδας. Ο Καστρίτης οδήγησε την ομάδα στην καλύτερη σεζόν της ιστορίας της, καθώς τερμάτισε στη 10η θέση στο πρωτάθλημα, με ρεκόρ 10-16. 

Στις 2 Μαΐου 2017, προσλήφθηκε ως προπονητής της Κύμης. Στις 25 Νοεμβρίου 2018, παραιτήθηκε από τη θέση του, μετά από σειρά αρνητικών αποτελεσμάτων και παρά την επιτυχημένη σεζόν 2017-18 με το σύλλογο. 

Στις 17 Δεκεμβρίου 2018, προσλήφθηκε ως προπονητής του Άρη Θεσσαλονίκης.

Για τη σεζόν 2019-20, ανέλαβε προπονητής στον Ηρακλή Θεσσαλονίκης. Ωστόσο μετά από 198 ημέρες στον πάγκο του Ηρακλή, στις 28 Γενάρη 2020, ανακοινώθηκε από την ισραηλινή Χάποελ Τελ Αβίβ.

### Με Εθνικές ομάδες

Ο Καστρίτης ήταν ο προπονητής της Εθνικής Νέων Ελλάδας στο Παγκόσμιο Κύπελλο U19 2019, όπου η Ελλάδα κατετάγη στη 10η θέση.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  «Προπονητής στον ΣΕΦΑ ο Γιάννης Καστρίτης!». contraepithesi.gr. Αρχειοθετήθηκε από το πρωτότυπο στις 26 Αυγούστου 2012. Ανακτήθηκε στις 9 Απριλίου 2016.
3. ↑  «Giannis Kastritis is Trikala's new coach». a1basket.gr. Αρχειοθετήθηκε από το πρωτότυπο στις 28 Απριλίου 2017. Ανακτήθηκε στις 9 Απριλίου 2016.
4. ↑  «Giannis Kastritis will coach Kymis BC next season». sportando.com. Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 5 Φεβρουαρίου 2017.
5. ↑  «Συμφώνησε με Άρη ο Καστρίτης». *www.superbasket.gr*. 17 Δεκεμβρίου 2018. Αρχειοθετήθηκε από το πρωτότυπο στις 3 Νοεμβρίου 2019.
6. ↑  «Μπάσκετ: Στον πάγκο του Ηρακλή ο Καστρίτης». *www.makthes.gr*. 30 Ιουνίου 2019.
7. ↑  «Στο Ισραήλ ο Καστρίτης: "Μεγάλη ομάδα η Χάποελ με θερμό κοινό" (photo)». *Eurohoops*. 28 Ιανουαρίου 2020. Αρχειοθετήθηκε από το πρωτότυπο στις 31 Ιανουαρίου 2020. Ανακτήθηκε στις 31 Ιανουαρίου 2020.

Εξωτερικοί σύνδεσμοι
--------------------

* Ιωάννης Καστρίτης στο eurobasket.com
Η **κολονοσκόπηση** είναι η ενδοσκοπική εξέταση του παχέος εντέρου και του τελικού μέρους του λεπτού εντέρου με τη χρήση μικροσκοπικής κάμερας που εφάπτεται σε έναν σωλήνα, ο οποίος εισάγεται από τον πρωκτό. Η εξέταση μπορεί να οδηγήσει σε οπτική διάγνωση έλκους και παρέχει τη δυνατότητα βιοψίας και αφαίρεσης πιθανών κακοηθών όγκων στο έντερο.

Προετοιμασία
------------

Για μία έως τρεις ημέρες, ο ασθενής θα πρέπει να ακολουθήσει δίαιτα με χαμηλές φυτικές ίνες ή διαυγή υγρά μόνο. Παραδείγματα διαυγών υγρών είναι χυμός μήλου, ζωμός κοτόπουλου ή/και βοδινού κρέατος ή μπουγιόν, λεμόνι-λάιμ σόδα, λεμονάδα, αθλητικό ποτό και νερό. Δεν πρέπει να υπάρχουν στερεά στο παχύ έντερο για να εκτελεστεί σωστά το τεστ.

Είναι σημαντικό ο ασθενής να παραμένει ενυδατωμένος. Τα αθλητικά ποτά περιέχουν ηλεκτρολύτες που καταναλώνονται κατά τη διάρκεια του καθαρισμού του εντέρου. Ποτά που περιέχουν φυτικές ίνες, όπως μαύρο δαμάσκηνο και χυμός πορτοκαλιού και υγρά χρωματισμένα κόκκινα, μοβ, πορτοκαλί ή μερικές φορές καφέ, δεν πρέπει να καταναλώνονται - ωστόσο, η κόλα επιτρέπεται. Στις περισσότερες περιπτώσεις, επιτρέπεται τσάι ή καφές χωρίς γάλα.

Την ημέρα πριν από μια κολονοσκόπηση (ή μια κολονοσκοπική χειρουργική επέμβαση), ο ασθενής λαμβάνει είτε προφυλακτικό φάρμακο (όπως bisacodyl, phosphosodate, πικοθειϊκό νάτριο ή φωσφορικό νάτριο και/ή κιτρικό μαγνήσιο) και μεγάλες ποσότητες υγρών, ή εκτελέστε πλύση ολόκληρου του εντέρου με διάλυμα πολυαιθυλενογλυκόλης και ηλεκτρολύτες.
Η διαδικασία μπορεί να περιλαμβάνει είτε ένα καθαρτικό σε μορφή δισκίων είτε ένα παρασκεύασμα πλύσης εντέρου με σκόνη πολυαιθυλενογλυκόλης διαλυμένη σε οποιοδήποτε διαυγές υγρό, όπως ένα αθλητικό ποτό που περιέχει ηλεκτρολύτες.

Μπορεί να ζητηθεί από τον ασθενή να μην πάρει ασπιρίνη ή παρόμοια φάρμακα όπως σαλικυλικό, ιβουπροφαίνη κ.λπ. δέκα ημέρες πριν από την επέμβαση, ώστε να αποφευχθεί ο κίνδυνος αιμορραγίας εάν κατά τη διάρκεια της επέμβασης πραγματοποιηθεί πολυπεκτομή. Πριν από την επέμβαση μπορεί να διενεργηθούν εξετάσεις αίματος.

Εξωτερικοί σύνδεσμοι
--------------------

Παραπομπές
----------

1. ↑  «7 Things to Avoid Before a Colonoscopy». *fightcolorectalcancer.org*. Ανακτήθηκε στις 17 Σεπτεμβρίου 2023.
2. ↑  «Colonoscopy: An Ultimate Guide». *www.gastroconsa.com*. Ανακτήθηκε στις 17 Σεπτεμβρίου 2023.
3. ↑  «Colonoscopy & The Microbiome». *www.omni-biotic.com*. Ανακτήθηκε στις 17 Σεπτεμβρίου 2023.
4. ↑  «Optimizing Adequacy of Bowel Cleansing for Colonoscopy: Recommendations From the US Multi-Society Task Force on Colorectal Cancer». *www.gastrojournal.org*. Ανακτήθηκε στις 17 Σεπτεμβρίου 2023.
5. ↑  «Endoscopic Mucosal Resection». *books.google.com*. Ανακτήθηκε στις 17 Σεπτεμβρίου 2023.
6. ↑  «A Randomized Trial Comparing the Bowel Cleansing Efficacy of Sodium Picosulfate/Magnesium Citrate and Polyethylene Glycol/Bisacodyl (The Bowklean Study)». *www.ncbi.nlm.nih.gov*. Ανακτήθηκε στις 17 Σεπτεμβρίου 2023.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κολονοσκόπηση**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κολονοσκόπηση** |
Το εθνόσημο των Τόνγκα
Το **εθνόσημο της Τόνγκα** (*ko e Sila ο Tonga*) σχεδιάστηκε το 1875 με τη δημιουργία του Συντάγματος. Τα τρία σπαθιά συμβολίζουν τις τρεις βασιλικές δυναστείες ή οίκους της Τόνγκα, τους Τούι Τόνγκα (Tu'i Tonga), Τούι Χα'ατακαλάουα (Tu'i Ha'atakalaua) και τη σημερινή δυναστεία, Τούι Κανοκουπόλου (Tu'i Kanokupolu).

Τελικά, οι Τόνγκα ενώθηκαν υπό το σκήπτρο ενός Βασιλιά, του Γεώργιου Τούπου Α΄, ο οποίος και δημιούργησε το εθνόσημο. Το περιστέρι με το κλαδί ελιάς συμβολίζει την ευχή να υπάρχει ειρήνη από τον Θεό για πάντα (το περιστέρι με το κλαδί ελιάς είναι σύμβολο που προέρχεται από τη Βίβλο, την ιστορία του Νώε). Τα τρία αστέρια αντιπροσωπεύουν τα τρία κύρια νησιωτικά συμπλέγματα των Τόνγκα, δηλαδή το Τονγκατάπου, το Βαβάου και το Χααπάι. Η κρατούσα εξουσία του μονάρχη συμβολίζεται με το στέμμα και το κείμενο στην περγαμηνή γράφει *Ko e Otua mo Tonga ko hoku Tofia* στη γλώσσα της Τόνγκα: *Ο Θεός και η Τόνγκα είναι η κληρονομιά μου*.

Το βασιλικό εθνόσημο της Τόνγκα.
Δεν υπάρχουν συγκεκριμένοι θυρεοί. Άλλοι έχουν μαύρα σπαθιά και άλλοι λευκά. Επίσης, μερικοί χρησιμοποιούν την παλιά γραφή στο κείμενο της περγαμηνής, ενώ διαφέρουν και στο περίγραμμα του θυρεού (σε άλλα εθνόσημα έχει άκρες).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνόσημο της Τόνγκα** |

* Το Εθνόσημο του Βασιλείου της Τόνγκα

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνόσημα των χωρών της Ωκεανίας |
| --- |
|  |
| Ανεξάρτητα κράτη | 
* Αυστραλία
* Βανουάτου
* Ινδονησία
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
 |
|  |
| Κράτη συνδεδεμένα με τη Νέα Ζηλανδία | 
* Νήσοι Κουκ
* Νιούε
 |
|  |
| Εξαρτημένα εδάφη | 
* Αμερικανικές Σαμόα
* Νήσος των Χριστουγένων
* Νησιά Κόκος
* Νήσος του Πάσχα
* Γαλλική Πολυνησία
* Γκουάμ
* Νέα Καληδονία
* Νήσος Νόρφολκ
* Βόρειες Μαριάνες Νήσοι
* Νήσοι Πίτκαιρν
* Τοκελάου
* Ουώλλις και Φουτούνα
 |

 |
Η **Εσκλανγκόνα** (αγγλικά: Esclangona) είναι ένας μικρός αστεροειδής, που περιφέρεται στο εσωτερικό (προς τον Ήλιο) όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,29. Ανακαλύφθηκε το 1938 από τον Γάλλο αστρονόμο Αντρέ Πατρύ, που παρατηρούσε από τη Νίκαια, και πήρε το όνομά της προς τιμή του Γάλλου αστρονόμου και μαθηματικού Ερνέστ Βενιαμίν Εσκλανγκόν (1876-1954).

Η Εσκλανγκόνα είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες. Είναι μέλος της Οικογένειας αστεροειδών της Ουγγαρίας.

Φυσικά χαρακτηριστικά
---------------------

Η μέση διάμετρος της Εσκλανγκόνας εκτιμάται σε 8,17 ± 0,6 χλμ.. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,2327 ± 0,038. Η Εσκλανγκόνα περιστρέφεται γύρω από τον εαυτό της μία φορά κάθε 3 ώρες 15 λεπτά και 10,2 δευτερόλεπτα.

Δορυφόρος
---------

Η Εσκλανγκόνα έχει ένα δορυφόρο με την προσωρινή ονομασία **S/2003 (1509) 1**. Η διάμετρός του είναι περίπου 4 χλμ. και περιφέρεται σε μέση απόσταση 140 χλμ. από την Εσκλανγκόνα. Αυτός ο μεγάλος διαχωρισμός σε σχέση με τις διαστάσεις των μελών του ζεύγους είναι αρκετά ασυνήθιστος και για τον λόγο αυτό πιστεύεται ότι η Εσκλανγκόνα και ο δορυφόρος της αποτελούν θραύσματα από μία σύγκρουση μεταξύ αστεροειδών. Παρόμοιο ζεύγος αποτελούν ο αστεροειδής 3749 Μπάλαμ και ο δορυφόρος του.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1508 Κέμι | 1509 Εσκλανγκόνα | 1510 Σαρλουά |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα (1509) Esclangona  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Χοντρός-Λιγνός στη Χώρα των Παιχνιδιών** (αγγλ. *Babes in Toyland*) είναι αμερικάνικη κωμωδία κινηματογράφου του 1934 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).

Πλοκή
-----

Ο Χοντρός και ο Λιγνός ζουν στη χώρα των παιχνιδιών μαζί με την μαμά Πιπ και την κόρη της, Μπο Πιπ. Κάποια μέρα ο φιλάργυρος Μπάρναμπι αποφασίζει να παντρευτεί την Μπο, η οποία είναι ερωτευμένη με τον φίλο της, τον Τομ Τομ. Για να τα καταφέρει ο Μπάρναμπυ εκβιάζει τη μαμά της ότι θα τους πετάξει έξω αν δεν του ξεχρεώσει την υποθήκη, και απολύει τον Χοντρό και τον Λιγνό από την φάμπρικά του, γιατί συνέχεια κάνουν γκάφες. Η Μπο είναι έτοιμη να ενδώσει στον ερωτικό εκβιασμό του, αλλά ο Χοντρός έχει μια ιδέα. Βάζει τον Λιγνό να ντυθεί νύφη και τον παρουσιάζει στην εκκλησία, ενώ ο Χοντρός είναι κουμπάρος. Μόλις τελειώνει ο γάμος λοιπόν, ο Μπάρναμπι δίνει στον Χοντρό το συμβόλαιο της υποθήκης, και αυτός το σκίζει. Όλο το χωριό γιορτάζει που γλύτωσε η Μπο από τον Μπάρναμπι, αλλά αυτός δεν το βάζει κάτω. Συκοφαντεί τον Τομ Τομ ότι έκλεψε ένα κοπάδι χοίρους, για να τον κάνει να φύγει στην εξορία. Ο Χοντρός και ο Λιγνός όμως αποκαλύπτουν την αλήθεια και σώζουν τον Τομ Τομ. Ο Μπάρναμπι λυσσάει από θυμό και φωνάζει τους μαύρους από τη Χώρα του Τρόμου να έρθουν στην Χώρα των Παιχνιδιών, για να τρομοκρατήσουν τους κατοίκους της. Ο Χοντρός και ο Λιγνός τότε επιστρατεύουν τα παιχνίδια και όλα τα στρατιωτάκια. Οι μαύροι το βάζουν στα πόδια. Ο Χοντρός, έτοιμος να κερδίσει τη μάχη, δίνει την εντολή να ρίξουν ένα σύννεφο βελάκια. Ο Λιγνός όμως θα κάνει τη γκάφα του πάλι, και αντί να δείξει στους μαύρους που τρέχουν, δείχνει προς τη μεριά του Χοντρού.

Ιστορικό του έργου
------------------

Οι εργασίες γυρίσματος άρχισαν νωρίς τον Αύγουστο του 1933 και διήρκεσαν μέχρι τα μέσα του Οκτώβρη. Προηγουμένως ο παραγωγός Χαλ Ρόατς είχε αγοράσει τα πνευματικά δικαιώματα μιας οπερέτας σε τρεις πράξεις, αλλά επειδή ήταν μικρή την επέκτεινε μόνος του. Όταν έδειξε το αποτέλεσμα στον Σταν Λόρελ, αυτός αρνήθηκε να παίξει και απαίτησε να γίνουν διάφορες αλλαγές. Έτσι, μετά από μια μικρή καθυστέρηση, άρχισε το γύρισμα της ταινίας.

Εξωτερικοί σύνδεσμοι
--------------------

* |  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χοντρός-Λιγνός στη Χώρα των Παιχνιδιών** |
* Χοντρός-Λιγνός στη Χώρα των Παιχνιδιών στην IMDb (Αγγλικά)Edit on Wikidata

* Χοντρός-Λιγνός στη Χώρα των Παιχνιδιών στο AllMovie (Αγγλικά)Edit on Wikidata

* Χοντρός-Λιγνός στη Χώρα των Παιχνιδιών στο Rotten Tomatoes (Αγγλικά)Edit on Wikidata

* Χοντρός-Λιγνός στη Χώρα των Παιχνιδιών στο TCMDB (Αγγλικά)Edit on Wikidata

* Χοντρός-Λιγνός στη Χώρα των Παιχνιδιών στο AlloCine (Γαλλικά)Edit on Wikidata

* Χοντρός-Λιγνός στη Χώρα των Παιχνιδιών στο Αμερικανικό Ινστιτούτο ΚινηματογράφουEdit on Wikidata

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 174864242
* LCCN: no2008001736

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Μοντέλα στην πασαρέλα
Το **μοντέλο** ή **μανεκέν**, είναι πρόσωπο που προσλαμβάνεται για να προωθήσει, επιδείξει, ή να διαφημίσει εμπορικά προϊόντα (ιδιαίτερα μοντέρνο ρουχισμό) ή να υπηρετήσει ως οπτικό αντικείμενο για ανθρώπους που δημιουργούν έργα τέχνης. Ανάλογα το είδος εργασίας το μοντέλο καλείται να κάνει μόντελινγκ ρουχισμού, σώματος ή προσώπου.

Το **μόντελινγκ** θεωρείται ότι είναι διαφορετικό από άλλα είδη δημόσιας παράστασης, όπως η ηθοποιία, ο χορός ή η μίμηση. Το όριο μεταξύ του μόντελινγκ και της παράστασης ωστόσο δεν είναι καλά ορισμένο, αν και δραστηριότητες όπως η εμφάνιση σε μια ταινία ή θεατρικό δεν ονομάζονται ποτέ ως μόντελινγκ.

Είδη μόντελινγκ περιλαμβάνουν μοντέλα μόδας, δίαιτας, εσωρούχων, καλών τεχνών, μερών του σώματος και άλλα. Τα μοντέλα παρουσιάζονται σε μια ποικιλία μέσων που συμπεριλαμβάνουν βιβλία, περιοδικά, ταινίες, εφημερίδες, και τηλεόραση. Τα μοντέλα μόδας μερικές φορές παρουσιάζονται σε ταινίες, εκπομπές ριάλιτι και μουσικά βίντεο.

Ένα μοντέλο εργάζεται σε έναν οίκο μόδας (π.χ. Coco Chanel, Gucci) ή σε πρακτορείο μοντέλων (π.χ. ford models). 

Μερικά από τα διασημότερα και πιο ακριβοπληρωμένα μοντέλα είναι η Ζιζέλ, η Αντριάνα Λίμα, και η Τζίτζι Χαντίντ.

Διάσημα Μοντέλα
---------------

| (Ενδεικτικά με ηλικιακή σειρά) |
| --- |
| Γέννηση | Μοντέλο |
| 1965 | Λίντα Εβαντζελίστα |
| 1966 | Σίντι Κρόφορντ |
| 1970 | Κλόντια Σίφερ |
| Ναόμι Κάμπελ |
| 1971 | Αντριάνα Σκλεναρίκοβα |
| 1973 | Τάιρα Μπανκς |
| Χάιντι Κλουμ |
| 1974 | Κέιτ Μος |
| 1980 | Ζιζέλ Μπούντχεν |
| 1981 | Αλεσσάντρα Αμπρόζιο |
| Αντριάνα Λίμα |
| 1982 | Νατάλια Βοντιανόβα |
| 1983 | Μιράντα Κερ |
| 1985 | Λίλι Άλντριτζ |
| 1986 | Ιρίνα Σάικ |
| 1987 | Ρόζι Χάντινγκτον Γουάιτλι |
| 1988 | Κάντις Σουάνπολ |
| 1990 | Λάις Ριμπέιρο |
| 1991 | Έμιλι Ραταϊκόφσκι |
| Σάρα Σαμπάιο |
| 1992 | Κάρα Ντελεβίν |
| Κέιτ Άπτον |
| 1993 | Τζόσεφιν Σκράιβερ |
| Μπάρμπαρα Πάλβιν |
| 1995 | Τζίτζι Χαντίντ |
| Κέλι Γκέιλ |
| Κένταλ Τζένερ |
| 1996 | Μπέλα Χαντίντ |
| Χέιλι Μπάλντουιν |

Παραπομπές
----------

1. ↑  «Παράδειγμα με φωτο μοντέλα διαθέσημα για προώθηση προϊόντων». *Ελληνικός Κατάλογος Modeling*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μοντέλο (επάγγελμα)** |

* Tallest-models Size
* Petite-Models Size
* Plus-Models Size/
Η **Γκέρμπεργκα, γαλλ.: Gerberge της Λωρραίνης** (π. 935 - 978) από τον Οίκο του Ρέγκιναρ ήταν κόρη του Γιλβέρτου δούκα της Λωρραίνης  και της Γκερμπέργκας της Σαξονίας,  κόρης του Ερρίκου Α' του Ορνηθοθήρα, βασιλιά της Γερμανίας.

Βιογραφία
---------

Ήταν απόγονος του Καρλομάγνου και από τους δύο γονείς της.   Η Γκέρμπεργκα απεβίωσε λίγο μετά τις 7 Σεπτεμβρίου 978.

Οικογένεια
----------

Το 954 ή πριν, παντρεύτηκε τον Aδαλβέρτο Α΄ των Καρολιδών κόμη του Βερμαντουά.  Τα παιδιά τους ήταν:

* Ερβέρτος Γ΄, κόμης του Βερμαντουά .
* Όθων, ίσως ταυτίζεται με τον Όθωνα Α΄ κόμη του Σινύ ( π. 956 – π. 983–87 ) .
* Λιούντολφ, επίσκοπος των Noγιόν και Tουρναί ( π. 957 –986) .

Βιβλιογραφικές αναφορές
-----------------------

1. 1 2 3 4 5 6 7  Detlev Schwennicke, *Europäische Stammtafeln: Stammtafeln zur Geschichte der Europäischen Staaten*, Neue Folge, Band III Teilband 1 (Marburg, Germany: J. A. Stargardt, 1984), Tafel 49
2. 1 2  Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band I (Marburg, Germany: J. A. Stargardt, 1980), Tafel 3
Γυναικεία εκσπερμάτιση.
Η **γυναικεία εκσπερμάτιση** είναι η αποβολή ενός παχύρρευστου λευκού υγρού από τους παραουρηθρικούς αδένες ή εμμέσως από τον κόλπο, πριν ή κατά τη διάρκεια ενός οργασμού, που πιθανόν να παράγεται από τους παραουρηθρικούς αδένες ή αλλιώς αδένες του Skene (προφέρεται Σκιν). Σύμφωνα με μία μελέτη του 2011, η γυναικεία εκσπερμάτιση περιέχει κάποια από τα δομικά στοιχεία που περιέχει και το σπέρμα. Τα στοιχεία αυτά περιλαμβάνουν το ειδικό προστατικό αντιγόνο και την όξινη προστατική φωσφατάση. Περιέχει επίσης, μικρές ποσότητες κρεατινίνης και ουρίας, τα κύρια συστατικά των ούρων. Σύμφωνα με μία μελέτη του 2014, η γυναικεία αυτή έκκριση έχει γλυκιά γεύση, καθώς εμπεριέχει φρουκτόζη. Επίσης, έχει συγκεκριμένη οσμή σιδήρου. 

Αν και πολλοί άνθρωποι χρησιμοποιούν τις φράσεις "γυναικεία εκσπερμάτιση" και "squirting" εναλλακτικά, κάποιες έρευνες υπαινίσσονται πως είναι δύο διαφορετικά πράγματα. Το υγρό που απελευθερώνεται κατά τη διάρκεια του "squirting" είναι στην πραγματικότητα ούρα, αραιωμένα με νερό. Μερικές φορές, εμπεριέχουν μικρές ποσότητες από τα συστατικά του σπέρματος και προέρχονται από την ουροδόχο κύστη.

Παραπομπές
----------

1. ↑  «15 FAQs About Female Ejaculation». *Healthline* (στα Αγγλικά). Ανακτήθηκε στις 22 Μαΐου 2020.
**An Garda Síochána** (προφέρεται: [ən ɡaːrd̪ə ʃiːxaːn̪ˠə], σημαίνει *Ο Φύλακας της Ειρήνης*), πιο συχνά αναφέρεται ως **Gardaí** (προφέρεται: [ɡaːɾˠd̪ˠiː], σημαίνει *Φύλακες*), είναι η αστυνομική δύναμη της Δημοκρατίας της Ιρλανδίας. Η υπηρεσία διευθύνεται από τον εκάστοτε Φύλακα Επίτροπο (Garda Commissioner) που διορίζεται από την ιρλανδική κυβέρνηση. Η έδρα της είναι στο Φοίνιξ Παρκ (Phoenix Park) του Δουβλίνου.

Ορολογία
--------

Η δύναμη ονομάστηκε αρχικά «Πολιτοφυλακή» (Civic Guard), αλλά το 1923 μετονομάστηκε σε *An Garda Síochána* και στα αγγλικά και στα ιρλανδικά. Αυτό συνήθως μεταφράζεται ως «Ο Φύλακας της Ειρήνης». Ως *Garda Síochána na hÉireann* («της Ιρλανδίας», προφέρεται: [ɡaːrd̪ə ʃiːxaːn̪ˠə n̪ˠə heːɾʲən̪ˠ]) εμφανίζεται το λογότυπο της, αλλά σπάνια χρησιμοποιείται αλλού.

Ο πλήρης επίσημος τίτλος της σπάνια χρησιμοποιείται. Ο τρόπος με τον οποίο αναφέρεται εξαρτάται από τον ομιλητή. Είναι γνωστή και με το *An Garda Síochána* ή *Garda Síochána* ή *Garda* ή *Gardaí* (πληθυντικός) και ευρέως αποκαλείται ως «οι Φύλακες». Στον ενικό είναι *Garda*, ενώ χρησιμοποιείται και ως συλλογικό ουσιαστικό, όπως *αστυνομία*.

Ένας αστυνομικός ονομάζεται *garda* (πληθυντικός *gardaí*), ή ανεπίσημα *guard*. Ένα αστυνομικό τμήμα ονομάζεται *garda station*. *Garda* είναι επίσης το όνομα του χαμηλότερου βαθμού της υπηρεσίας (ανάλογος με τον βρετανικό όρο *constable* «χωροφύλακας»). *Guard* είναι η πιο κοινή μορφή που χρησιμοποιείται από τα μέλη της δημοσίως. Η γυναίκα αστυνομικός αναφερόταν επίσημα ως *bangharda* (προφέρεται: [bˠanˌɣaːɾˠd̪ˠə], πληθυντικός *banghardaí*). Ο όρος αυτός καταργήθηκε το 1990, αλλά εξακολουθεί να χρησιμοποιείται κοινώς στη θέση του Garda όσον αφορά το φύλο.

Παραπομπές
----------

1. ↑  Dolan, Terence Patrick (2004). *A Dictionary of Hiberno English: the Irish use of English*. Gill & Macmillan Ltd. σελ. 103. ISBN 0-7171-3535-7.
2. ↑  «Short History of An Garda Siochana». Garda Síochána. Αρχειοθετήθηκε από το πρωτότυπο στις 1 Σεπτεμβρίου 2006. Ανακτήθηκε στις 17 Δεκεμβρίου 2006. the Garda Síochána (meaning in English: 'The Guardians of the Peace')
3. ↑  Frank A. Biletz (2013). *Historical Dictionary of Ireland*. Historical Dictionaries of Europe. Scarecrow Press. σελ. 162. ISBN 9780810870918. Ανακτήθηκε στις 13 Μαΐου 2014. Garda Siochana (Guardians of the Peace). The national Police force of the Irish Republic. .... In 1925, the force was renamed the *Garda Siochana na hEireann* ("Guard of the Peace of Ireland") ... Popularly called "the guards", the force is divided into six geographical regions: ...
4. ↑  "Garda Titles" Αρχειοθετήθηκε 2011-06-07 στο Wayback Machine.. Dáil Éireann. Volume 404. 5 February 1991

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 144259764
* ISNI: 0000 0004 0641 5821

 |

 |
Ο **Παύλος Παπαδόπουλος** (13 Αυγούστου 1972) είναι Έλληνας δημοσιογράφος.

Βιογραφικό
----------

Γεννήθηκε στις 13 Αυγούστου 1972. Σπούδασε στο Λονδίνο, και είναι πτυχιούχος Επικοινωνίας, ΜΜΕ και Πολιτιστικών Σπουδών (Media and Cultural Studies) της Σχολής Επικοινωνίας του Λονδίνου (London School of Communication). Ξεκίνησε τη δημοσιογραφική του σταδιοδρομία το 1992, σε ηλικία 20 ετών, ως εξωτερικός συνεργάτης σε περιοδικά.

Από το 1996 μέχρι το 2000 ήταν ανταποκριτής της εφημερίδας «Το Βήμα» στο Λονδίνο, ενώ από το 2000 έως το 2004 διατέλεσε ειδικός σύμβουλος στο Πολιτικό Γραφείο του πρωθυπουργού της Ελλάδας Κώστα Σημίτη.

Σήμερα είναι πολιτικός συντάκτης του ΒΗΜΑτος και διευθυντής του ΒΗmagazino.

Το 2016 προκάλεσε μεγάλη αίσθηση με τη δημοσιοποίηση μυστικών συναντήσεων του πρωθυπουργού της Ελλάδας Αλέξη Τσίπρα με τον πρόεδρο του ΔΟΛ Σταύρο Ψυχάρη, που η κυβέρνηση αναγκάστηκε να παραδεχτεί. Στο έντονα αλληγορικό ρεπορτάζ ο Παπαδόπουλος αναφέρθηκε σε μία «γάτα Ιμαλαΐων» που ήταν παρούσα σε μία από τις συναντήσεις των δύο ανδρών. Για το τι μπορεί να σημαίνει η γάτα δόθηκαν διάφορες εκδοχές από τα ΜΜΕ.

Παραπομπές
----------

1. 1 2 3 4  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 16 Απριλίου 2016.
**DeVotchKa** είναι ο τίτλος τετραμελούς φωνητικού μουσικού συνόλου που χρησιμοποιεί πολλαπλά μουσικά όργανα. Παίρνουν το όνομα τους από τη ρωσική λέξη *devochka* (девочка), που σημαίνει "κορίτσι". Με βάση του το Ντένβερ του Κολοράντο, το μουσικό σύνολο αποτελείται από τον Νικ Γιουράτα, ο οποίος τραγουδάει και παίζει θέρεμιν, κιθάρα, μπουζούκι, πιάνο και τρομπέτα, τον Τομ Χάγκερμαν, ο οποίος παίζει βιολί, ακορντεόν και πιάνο, τη Τζίνι Σρόντερ, η οποία τραγουδά και παίζει σουσάφωνο, κοντραμπάσο και φλάουτο και τον Σον Κινγκ, ο οποίος παίζει κρουστά μουσικά όργανα και τρομπέτα.

Αρχικά, υπήρξαν υποστηρικτικό συγκρότημα για μπουρλέσκ σόου και στα πρώτα χρόνια τους έκαναν επίσης περιοδείες με τη χορεύτρια μπουρλέσκ και μοντέλο Ντίτα φον Τιζ. Οι DeVotchKa έκαναν πολυάριθμες εθνικές περιοδείες για να υποστηρίξουν τα άλμπουμ που κυκλοφόρησαν οι ίδιοι και κατάφεραν να κερδίσουν την υποστήριξη ενός μικρού κοινού. Το τραγούδι τους "How It Ends" εισήγαγε το συγκρότημα σε ένα ευρύτερο κοινό, καθώς το τραγούδι ακούστηκε στο τρέιλερ της ταινίας *Όλα είναι φωτισμένα (Everything Is Illuminated)*, σε ένα τρέιλερ του βιντεοπαιχνιδιού *Gears of War 2* ονόματι "The Last Day" και σε ένα επεισόδιο του 4ου κύκλου της σειράς Everwood. Η ερμηνεία τους στο Μουσικό Φεστιβάλ Μποναρού θεωρήθηκε από πολλούς ότι τους ανέδειξε ακόμη περισσότερο.  Το συγκρότημα επιλέχτηκε από τους για πρώτη φορά σκηνοθέτες Τζόναθαν Ντέιτον και Βάλερι Φάρις για να γράψει τη μουσική επένδυση της ταινίας του 2006, *Little Miss Sunshine*. Η ταινία στη συνέχεια θα λάμβανε τέσσερις υποψηφιότητες για Όσκαρ. Οι DeVotchKa, μαζί με τον συνθέτη Μάικλ Ντέινα, συνέθεσαν και ερμήνευσαν το μεγαλύτερο μέρος της μουσικής του σάουντρακ της ταινίας και ήταν υποψήφιοι στα Βραβεία Γκράμι του 2007 για τη "Καλύτερη Σύνταξη Σάουντρακ". Το κύριο τραγούδι, "The Winner Is", χρησιμοποιήθηκε επίσης σε μια διαφήμιση της Γαλλικής περιβαλλοντικής και ενεργειακής εταιρείας Suez και στο Δανικό ταμείο συντάξεων PGGM.

Παραπομπές
----------

1. ↑  «Little Miss Sunshine (2006) – Soundtrack». imdb.com. Ανακτήθηκε στις 3 Μαΐου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  DeVotchKa στο Wikimedia Commons
* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155232500
* LCCN: no2005056775
* ISNI: 0000 0001 0728 8930
* BNF: cb15905226v (data)
* MusicBrainz: a66cc38c-e6cd-4725-a8fd-7d32b998347f
* NKC: xx0132816

 |

 |
Ο **Άλβαρο**, καταλαν. Álvar, ισπαν. Álvaro (1239 - 1268) από τον Οίκο της Καβρέρα ήταν κόμης τού Ουρζέλ & υποκόμης τού Άγερ (1243 - 1268).

Βιογραφία
---------

Ήταν γιος τού Πονς Α΄. Αδελφός του ήταν ο Ερμενγκόλ Θ΄ κόμης του Ουρζέλ.

Ένα έτος μετά το τέλος τού πατέρα του, διαδέχθηκε τον αδελφό του Ερμενγκόλ Θ΄. Τότε άλλαξε το όνομά του από Ροδρίγο σε Άλβαρο· νυμφεύτηκε την Κωνστάνς δε Μονκάδα, συγγενή τού υποκόμη τού Μπεάρν, κατόπιν διαταγής τού Ιακώβου Α΄ της Αραγωνίας το 1253. Όμως απεχθανόταν τον γάμο αυτόν και τον ακύρωσε, ώστε να νυμφευτεί την Καικιλία, κόρη τού κόμη της Φουά. Αυτό έγινε αιτία μεγάλης εχθρότητας και σύγκρουσης μεταξύ των Οίκων Μπεάρν και Φουά. Ο Οίκος της Βαρκελώνης υποστήριξε τον πρώτο Οίκο από αυτούς.

Το 1259 ο Άλαβρο παραβίασε τις φεουδαλικές υποχρεώσεις του προς τον βασιλιά της Αραγωνίας, πράγμα που επέφερε τη βασιλική οργή στην κομητεία του: ο σενεσάλης Πέρε δε Μονκάδα εισέβαλε και κατέλαβε το Ποντς της Λέιδα. Το 1267 ο βασιλιάς της Αραγωνίας παρενέβη πάλι, αυτή τη φορά στη νομική διαμάχη μεταξύ των δύο συζύγων τού Άλβαρο. Ο κόμης αναγκάστηκε να διαφύγει με την Καικιλία της Φουά, αφήνοντας το Ουρζέλ στον γιο του Ερμενγκόλ Ι΄.

Οικογένεια
----------

Νυμφεύτηκε πρώτα το 1253 την Κωνστάνς δε Μονκάδα, συγγενή τού Οίκου των Μπεάρν.

Ο Άλβαρο ακύρωσε τον γάμο αυτόν και έκανε δεύτερο, με την Καικιλία, κόρη τού Ρογήρου-Βερνάρδου Β΄ κόμη της Φουά και είχε τέκνο:

* Ερμενγκόλ Ι΄ 1254-1314, κόμης τού Ουρζέλ.

Πηγές
-----

* Οι μονές-Βάση δεδομένων


|  |
| --- |
| Άλβαρο του Ουρζέλ **Οίκος της Καμπρέρα****Γέννηση:** 1239 **Θάνατος:** 1268 |
| Βασιλικοί τίτλοι |
| ΠροκάτοχοςΕρμενγκόλ Θ΄ | **Κόμης της Ουρζέλ1243 - 1268** | ΔιάδοχοςΕρμενγκόλ Ι |
**Έξαρμα Πόλου** ή *έξαρμα του Πόλου* (polar elevation, altitude of the pole) χαρακτηρίζεται στην αστρονομική ναυτιλία το υπέρ του ορίζοντα αληθές ύψος του άνω Πόλου (ουράνιου Πόλου), όπου ακριβώς αντί αληθές ύψος Πόλου συνηθίζεται χρηστικά να καλείται *έξαρμα του Πόλου*.

Επειδή στο Βόρειο ημισφαίριο ο Πολικός Αστέρας βρίσκεται κατά προσέγγιση στη κατεύθυνση του άξονα του κόσμου και θεωρητικά στη προέκταση του άξονα της Γης, συνεπώς πάνω από τον Βόρειο Πόλο, το μετρούμενο κάθε φορά αληθές ύψος του αστέρα αυτού από τον ορίζοντα τυγχάνει να μαρτυρά και το γεωγραφικό πλάτος από το οποίο και γίνεται η μέτρησή του.  

Δηλαδή αν με τον εξάντα μετρηθεί το έξαρμα του Πόλου (αληθές ύψος του Πολικού) και βρεθεί 35° αυτό σημαίνει ότι ο παρατηρητής που έκανε τη μετρηση βρίσκεται σε κάποιο σημείο της Γης επί του παραλλήλου όμως των 35° του Βορείου ημισφαιρίου.  

Βέβαια το υψος του πολικού αστέρα δεν είναι απόλυτα ακριβές, χρήζει κάποιων διορθώσεων που καλούνται διορθώσεις ύψους πολικού με τις οποίες και αποδίδεται (μετατρέπεται) αυτό σε γεωγραφικό πλάτος.

* Θεωρητικά όποιος έχει μάθει ν΄ αναγνωρίζει εύχερα τον Πολικό αστέρα, τότε είναι βέβαιο πως το ίδιο εύχερα αντιλαμβάνεται την μισή τουλάχιστον αστρονομική ναυτιλία, ανεξάρτητα ότι μπορεί να προανατολίζεται την νύκτα χωρίς την βοήθεια κανένός άλλου συγκριτικού στοιχείου ή βοηθήματος!

Δείτε επίσης
------------

* Οριζόντιες συντεταγμένες
*Για τη συνθήκη που διαμοίρασε το Δουκάτο της Λωρραίνης δείτε: Συνθήκη του Ριμπεμόν (1179)*
Τα σύνορα μετά τη συνθήκη του Ριμπεμόν.
Η **Συνθήκη του Ριμπεμόν** το 880 ήταν η τελευταία συνθήκη που διαμοίρασε την Φραγκική Αυτοκρατορία. Υπογράφηκε από τον Γερμανό βασιλιά Λουδοβίκο τον νεότερο και τους βασιλιάδες της Δυτικής Φραγκίας Λουδοβίκος Γ΄ και Καρλομάν Β΄.

Μετά το θάνατο του Καρόλου του Φαλακρού, ο Λουδοβίκος ο Νεότερος εδραίωσε την φιλία του με τον Λουδοβίκο τον Τραυλό με τη Συνθήκη του Fourons το Νοέμβριο του 878. Οι δύο ανιψιοί δεσμεύτηκαν να αποδεχτούν τη διαδοχή τους από τους γιους τους. Η συνθήκη δοκιμάστηκε όταν ο Λουδοβίκος ο Τραυλός πέθανε τον Απρίλιο του 879. Μια δυτική αντιπροσωπία με επικεφαλής τον Ζοσελέν (Joscelin), τον επίσκοπο του Παρισιού και αργότερα προστάτη της πόλης από της επιδρομές των Βίκινγκ, προσκάλεσε τον Λουδοβίκο τον νεότερο να πάρει στον έλεγχό του την Δυτική Φραγκία. Καθώς η γυναίκα του τελευταίου Λιουτγκάρδη συμφωνούσε με την ιδέα, ο Λουδοβίκος εισέβαλε στη Δυτική Φραγκία. Έφτασε μέχρι το Βερντέν, αλλά υποχώρησε όταν οι ανιψιοί του, οι βασιλιάδες Λουδοβίκος Γ΄ και Καρλομάν Β΄ παραχώρησαν το μερίδιό τους της Λοθαριγγίας σε εκείνον.

Στο μεταξύ, ο Μπόζο της Προβηγκίας, έναν ευγενής με καταγωγή από τους Καρολίδες, ανακήρυξε τον εαυτό του βασιλιά της Προβηγκίας. Επίσης, οι Βίκινγκ είχαν ξαναρχίσει τις επιθέσεις τους. Για να αντιμετωπίσουνε αυτές τις απειλές οι βασιλείς της Δυναστείας των Καρολιδών αποφάσισαν να παραμερίσουν τις διαφορές τους και να ενώσουν τις δυνάμεις τους εναντίον αυτών των απειλών. Συναντήθηκαν στο Ριμπεμόν, τη σημερινή Έιν. Σε αντάλλαγμα για την ουδετερότητα του Λουδοβίκου του νεότερου, οι βασιλείς της Γαλλίας επιβεβαίωσαν την κατοχή του εδαφών της Λοθαριγγίας που του είχαν δοθεί από τη Συνθήκη του Μέρσεν. Αυτό του άφησε την ελευθερία να ασχοληθεί με τον Μπόζο.

Τα σύνορα μεταξύ της Γαλλίας και της Αγίας Ρωμαϊκής Αυτοκρατορίας παρέμειναν σχεδόν τα ίδια μέχρι τον Ύστερο Μεσαίωνα.

Προηγούμενοι διαμοιρασμοί του Φραγκικού Βασιλείου ήταν:

* Συνθήκη του Βερντέν (843)
* Συνθήκη του Προυμ (855)
* Συνθήκη του Μέρσεν (870)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Treaty of Ribemont  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |